Diari Oficial de la Generalitat Valenciana


Sumari del DOGV 4478, del 10-04-2003 (2003/3993)

RESOLUCIÓ de 29 de gener de 2003, de la Secretaria General de Política Fiscal, Territorial i Comunitària, per la qual s'ordena la publicació dels Acords 1/2000, de 29 de novembre i 1/2001, de 27 de juliol sobre modificació de determinats articles del Reglament de Règim Interior del Consell de Política Fiscal i Financera.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/01/29/(1)/dof/vci/html**

### Dades del document

Número de DOGV
:   4478

Data del DOGV
:   10-04-2003

Secció del DOGV
:   I. DISPOSICIONS GENERALS

Número del document
:   2003/3993


Data del document
:   29-01-2003

Organisme emissor
:   Ministeri d'Hisenda

Tipus de document
:   Resolució

Descriptors 

:   * Consell de Política Fiscal i Financera
    * reglament intern
    * administració central
    * legislació

RESOLUCIÓ de 29 de gener de 2003, de la Secretaria General de Política Fiscal, Territorial i Comunitària, per la qual s'ordena la publicació dels Acords 1/2000, de 29 de novembre i 1/2001, de 27 de juliol sobre modificació de determinats articles del Reglament de Règim Interior del Consell de Política Fiscal i Financera. [2003/3993]
  
El Ple del Consell de Política Fiscal i Financera de les Comunitats Autònomes, en la reunió del dia 29 de novembre del 2000 va aprovar l'acord següent:
  
?Acord 1/2000 de 29 de novembre, pel qual s'aprova la modificació del Reglament del Consell de Política Fiscal i Financera-
  
El Ple del Consell de Política Fiscal i Financera de les Comunitats Autònomes, en la reunió del dia 27 de juliol del 2001 va aprovar l'acord següent:
  
?Acord 1/2001 de 27 de juliol, pel qual s'aprova la modificació d'un article del Reglament del Consell de Política Fiscal i Financera proposada per les Comunitats Autònomes?.
  
Els acords mencionats es publiquen com annex a esta resolució.
  
Madrid, 29 de gener de 2003.- El secretari general: Antonio Beteta Barreda.
  
ANNEX
  
ACORDS 1/2000, de 29 de novembre i 1/2001 de 27 de juliol sobre modificació de determinats articles del Reglament de Règim Interior del Consell de Política Fiscal i Financera
  
El Ple del Consell de Política Fiscal i Financera de les Comunitats Autònomes, va realitzar la trentanovena reunió el dia 29 de novembre del 2000, d'acord amb l'orde del dia que, entre altres assumptes, incloïa un punt primer referent a ?Proposta de modificació del Reglament del Consell de Política Fiscal i Financera?.
  
El Reial Decret 557/2000, de 27 d'abril de reestructuració dels departaments ministerials, modifica l'estructura orgànica de l'administració General de l'Estat, separant el departament d'Economia i Hisenda en dos departaments, el d'Economia i el d'Hisenda.
  
Així mateix, el Reial Decret 689/2000, de 12 de maig pel qual s'establix l'estructura orgànica bàsica dels Ministeris d'Economia i d'Hisenda suprimix la Direcció General de Coordinació amb les Hisendes Territorials, i encomana una part de les seues funcions, a la Secretaria General de Política Fiscal, Territorial i Comunitària.
  
Al seu torn, en el Reial Decret 1330/2000, de 7 de juliol pel qual es desplega l'estructura orgànica bàsica del Ministeri d'Hisenda, es detallen les competències que exercirà la Secretaria General de Política Fiscal, Territorial i Comunitària, entre les quals, la desplegada en l'article 3.1 d) diu així: ?La coordinació de les tasques necessàries, així com la prestació del suport necessari per a l'adequat desenvolupament de les activitats del Consell de Política Fiscal i Financera de les Comunitats Autònomes, sense perjudici de les funcions atribuïdes a altres òrgans directius del Ministeri d'Hisenda?.
  
Per consegüent cal adaptar a la nova situació, aquells articles del Reglament del Consell de Política Fiscal i Financera el text dels quals continga referències a la mencionada organització administrativa que ha sigut objecte de modificació.
  
D'altra banda, la inclusió de les ciutats autònomes de Ceuta i Melilla com a membres del Consell de Política Fiscal i Financera i l'assistència als seus Plens dels secretaris d'estat d'Hisenda, d'Organització Territorial de l'Estat i de Pressupostos i Despeses, fan aconsellable la seua menció en el text del reglament.
  
A més, es considera convenient introduir-hi determinades modificacions amb l'objecte d'adaptar la redacció actual al que disposa amb caràcter general la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El Ple del Consell de Política Fiscal i Financera de les Comunitats Autònomes, va realitzar la quarantena reunió el dia 27 de juliol del 2001, d'acord amb l'orde del dia que, entre altres assumptes, incloïa un punt tercer referent a ?Estudi i si és procedent aprovació de les modificacions del Reglament del Consell, proposades per les comunitats autònomes?.
  
Una vegada estudiades i debatudes les propostes presentades per les distintes comunitats autònomes, el Govern proposa la modificació de l'article 2 del Reglament del Consell, afegint un nou paràgraf després del punt 4, a fi de permetre que els senyors consellers, membres del Consell de Política Fiscal i Financera, puguen estar acompanyats i rebre el consegüent suport tècnic durant les seues sessions plenàries.
  
En conseqüència, les dites modificacions, que es recullen a continuació, es van aprovar en els indicats plens, d'acord amb el que preveu l'article 10.3 del Reglament del Consell de Política Fiscal i Financera, als quals va assistir la totalitat dels membres del Consell excepte el conseller d'Economia i Finances de Catalunya que va excusar la seua assistència a la sessió plenària de 29 de novembre del 2000 i el conseller d'Economia i Hisenda de Navarra que igualment va excusar la seua assistència a la sessió de 27 de juliol del 2001.
  
Per això, de conformitat amb el que establix l'apartat 2 de l'article 10 del Reglament de Règim Interior del Consell, es fa públic, per a general coneixement.
  
Madrid, 21 de gener del 2003. El president del Consell de Política Fiscal i Financera de les Comunitats Autònomes: Cristóbal Montoro Romero. Ministre d'Hisenda
  
?Article 2
  
1. El Consell estarà constituït pels ministres d'Hisenda i d'Administracions Públiques, i pels consellers que exercisquen les responsabilitats d'Hisenda de cada comunitat o ciutat autònoma.
  
2. En serà president el ministre d'Hisenda i vicepresident el conseller d'Hisenda d'una comunitat o ciutat autònoma, elegit d'entre elles pels seus representants en el Consell. La Vicepresidència s'haurà de renovar anualment sense possibilitat de reelecció del vicepresident cessant en els dos anys naturals següents.
  
3. Hi actuarà com a secretari, amb veu, però sense vot, el secretari general de Política Fiscal Territorial i Comunitària de la Secretaria d'Estat d'Hisenda.
  
4. També podran assistir-hi a invitació del president, amb veu però sense vot, el secretari d'estat d'Hisenda, el secretari d'estat de Pressupostos i Despeses, i el secretari d'estat d'Organització Territorial de l'Estat, així com aquells alts càrrecs de l'administració de l'Estat la presència dels quals es considere convenient.
  
5. Igualment els senyors consellers podran assistir a les sessions del Consell acompanyats per un alt càrrec de la seua comunitat autònoma, sempre que comuniquen la dita circumstància a la Secretaria del Consell amb una antelació mínima de 48 hores.
  
(Addicionat per Acord del Ple de 27 de juliol de 2001)
  
Article 3
  
1. Per a l'adopció dels seus acords, el Consell podrà demanar de les comunitats i ciutats autònomes i de tots els òrgans de l'administració de l'Estat les dades econòmiques, els informes i l'assessorament tècnic que estime necessaris.
  
2. La Secretaria General de Política Fiscal Territorial i Comunitària, de la Secretaria d'Estat d'Hisenda actuarà com a Secretaria permanent i òrgan administratiu del Consell, sense perjudici del suport tècnic que altres centres competents per raó de les matèries hagen de prestar al Consell.
  
Article 4
  
1. En casos d'absència o malaltia, i en general quan hi concórrega una causa justificada, els membres del Consell representants de les comunitats i ciutats autònomes podran ser substituïts pel conseller que designe la respectiva comunitat o ciutat autònoma.
  
2. En absència del president presidirà la reunió el vicepresident.
  
Article 5
  
1. Correspon al Ple l'adopció de les recomanacions que estime convenients sobre aquelles matèries de la seua competència, d'acord amb el que preveu l'article tercer de la Llei Orgànica 8/1980.
  
2. El Ple podrà acordar la creació de Grups de Treball dels quals podran formar part funcionaris que es designen de l'administració central de l'Estat i de les comunitats o ciutats autònomes, la composició i règim de funcionament dels quals es determinaran per aquell en el moment de la seua creació.
  
3. Els Grups de Treball portaran a terme les tasques i els treballs preparatoris que els siguen encomanats i conclouran amb l'elevació al Ple d'informes o propostes, on podran fer constar les opinions minoritàries discrepants.
  
Article 7
  
1. Al president del Consell li corresponen les funcions següents:
  
a) Exercir la representació del Consell davant de l'administració de l'Estat i les comunitats i ciutats autònomes.
  
b) Presidir les sessions del Consell i dirigir les seues deliberacions.
  
c) Convocar les reunions del Consell segons el que preveu l'article anterior.
  
d) Legitimar amb la seua firma els dictàmens i recomanacions emesos pel Consell.
  
e) Vetlar pel compliment d'este Reglament i resoldre els dubtes sobre la seua interpretació.
  
f) Exercir les funcions que li encarregue el Ple.
  
2. El president podrà delegar en el vicepresident les funcions que en cada cas estime convenients.
  
Article 9
  
1. Es portarà un diari de sessions, per a l'exclusiu ús dels membres del Consell, en el qual es reproduiran íntegrament, a través de transcripció taquigràfica, totes les intervencions, incidències i acords adoptats en les sessions del Consell.
  
2. De cada sessió del Consell s'alçarà acta autoritzada pel secretari, que haurà de portar el vistiplau del president i haurà de ser aprovada pel Ple del Consell en la reunió següent.
  
3. En les actes s'especificaran necessàriament les persones assistents, l'orde del dia de la reunió, les circumstàncies del lloc i temps en què s'ha realitzat, els punts principals de les deliberacions, així com el contingut dels acords adoptats.
  
4. Igualment figurarà, a sol·licitud dels respectius membres del Consell, el vot contrari a l'acord adoptat, la seua abstenció i els motius que la justifiquen o el sentit del seu vot favorable. Així mateix, qualsevol membre del Consell té dret a sol·licitar la inclusió íntegra de la seua intervenció o proposta, sempre que s'aporte en l'acte, o en el termini que assenyale el president, el text que es correspon fidelment amb la seua intervenció, i es farà així constar en l'acta o unint-n'hi còpia.
  
5. Els membres del Consell que discrepen de l'acord majoritari podran formular vot particular per escrit en el termini de quaranta-vuit hores, que s'incorporarà al text aprovat.
  
6. Qualsevol membre del Consell tindrà dret quE se li expedisca certificat literal de les actes.
  
Article 10
  
1. Per a la vàlida constitució del Consell serà necessari l'assistència, almenys, de la meitat dels seus membres.
  
2. Els acords del Consell en les matèries a què es referix l'article tercer de la LOFCA adoptaran la forma de recomanacions, que s'elevaran al Govern i seran publicades en el Boletín Oficial del Estado i en els de les comunitats i ciutats autònomes.
  
3. Per a l'adopció de recomanacions els acords es prendran:
  
a) En primera votació, quan així ho acorden els dos terços dels vots dels membres de dret que integren el Consell.
  
b) En segona votació, per majoria absoluta dels vots corresponents al nombre de membres de dret que integren el Consell.
  
Esta segona votació s'efectuarà en el termini màxim de deu dies en relació amb la primera.
  
Els ministres d'Hisenda, i d'Administracions Públiques, disposaran en conjunt, del mateix nombre de vots que posseïsquen les comunitats i ciutats autònomes que formen part del Consell, i s'adjudicarà cada u d'ells la meitat dels que a estes corresponguen.
  
Els representants de les comunitats i ciutats autònomes disposaran cada u d'ells d'un vot.
  
Article 11
  
1. El Consell elaborarà una Memòria de les activitats realitzades durant l'exercici anterior que haurà de ser aprovada pel Ple dins del primer semestre de cada any.
  
2. La Memòria serà enviada, dins dels trenta dies següents a la seua aprovació, a les Corts, al Govern de la Nació i als Consells de Govern de les distintes comunitats i ciutats autònomes.
  
Disposició addicional


Còpia Permalink ELI